**Doložka vybraných vplyvov**

|  |  |
| --- | --- |
| **1.  Základné údaje** | |
| **Názov materiálu** | |
| Zákon o základných identifikátoroch fyzickej osoby a o zmene a doplnení niektorých zákonov | |
| **Predkladateľ (a spolupredkladateľ)** | |
| Ministerstvo vnútra Slovenskej republiky | |
| **Charakter predkladaného materiálu** |   Materiál nelegislatívnej povahy |
|   Materiál legislatívnej povahy |
|   Transpozícia práva EÚ |
|  | |
| **Termín začiatku a ukončenia PPK** | Začiatok:    3.4.2019 Ukončenie: 17.4.2019 |
| **Predpokladaný termín predloženia na MPK\*** | máj 2019 |
| **Predpokladaný termín predloženia na Rokovanie vlády   SR\*** | jún 2019 |

|  |
| --- |
| **2.  Definícia problému** |
| V súčasnosti sa v Slovenskej republike používa viacero typov identifikátorov fyzickej osoby, ako napr. identifikátor založený na dátume narodenia, čísle sociálneho zabezpečenia, a pod., ale bez používania jediného univerzálneho identifikátora občana. Za trvalý identifikačný osobný údaj fyzickej osoby, ktorý zabezpečuje jej jednoznačnosť v informačných systémoch je považované rodné číslo. Rodné číslo však nespĺňa kritériá identifikátora fyzickej osoby, ako boli určené v rámci strategických a koncepčných dokumentov z oblasti informatizácie verejnej správy. |
| **3.  Ciele a výsledný stav** |
| Cieľom predloženého návrhu zákona je zavedenie základných identifikátorov fyzickej osoby ako trvalých identifikačných osobných údajov fyzickej osoby uvedenej v registri fyzických osôb, ktoré zabezpečujú jej jednoznačnosť v informačných systémoch a nahradenie súčasného všeobecne použiteľného identifikátora – rodného čísla. |
| **4.  Dotknuté subjekty** |
| Priamo dotknutými subjektmi budú všetky fyzické osoby, ktorých údaje sú vedené v registri fyzických osôb a všetky inštitúcie verejnej správy, ktoré budú mať postavenie sektorového subjektu. Nepriamo dotknuté môžu byť tie právnické osoby, ktoré v súčasnosti v rámci osobných údajov spracúvali v informačnom systéme rodné číslo. |
| **5.  Alternatívne riešenia** |
| 1. Zachovanie súčasného stavu – táto alternatíva nie je vhodná najmä z pohľadu zabezpečenia primeranej ochrany osobných údajov fyzických osôb.  2. Zvolená alternatíva - navrhovaný systém základných identifikátorov zabezpečuje zvýšenie ochrany osobných údajov fyzických osôb vedených v jednotlivých informačných systémoch verejnej správy a prispieva tak k vyššej právnej ochrane dotknutých osôb. Návrh zákona zavádza možnosť presnej identifikácie fyzickej osoby vo všetkých informačných systémoch verejnej správy a umožňuje efektívnu komunikáciu medzi týmito systémami bez rizika združenia údajov z jednotlivých databáz a informačných systémov. |
| **6.  Vykonávacie predpisy** |
| Predpokladá sa prijatie/zmena vykonávacích predpisov?                             Áno              Nie |
| **7.  Transpozícia práva EÚ** |
|  |
| **8.  Preskúmanie účelnosti\*\*** |
|  |

\* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu legislatívnych úloh vlády Slovenskej republiky.

\*\* nepovinné

|  |  |  |  |
| --- | --- | --- | --- |
| **9.   Vplyvy navrhovaného materiálu** | | | |
| **Vplyvy na rozpočet verejnej správy**     z toho rozpočtovo zabezpečené vplyvy |      Pozitívne |      Žiadne |    Negatívne |
|      Áno |      Nie |    Čiastočne |
| **Vplyvy na podnikateľské prostredie**     z toho vplyvy na MSP |      Pozitívne |    Žiadne |    Negatívne |
|      Pozitívne |      Žiadne |    Negatívne |
| **Sociálne vplyvy** |      Pozitívne |      Žiadne |    Negatívne |
| **Vplyvy na životné prostredie** |      Pozitívne |      Žiadne |    Negatívne |
| **Vplyvy na informatizáciu** |      Pozitívne |      Žiadne |    Negatívne |
| **Vplyvy na služby pre občana z toho**     vplyvy služieb verejnej správy na občana     vplyvy na procesy služieb vo verejnej     správe |      Pozitívne |      Žiadne |    Negatívne |
|      Pozitívne |      Žiadne |    Negatívne |
| **Vplyvy na manželstvo, rodičovstvo a rodinu** |      Pozitívne |      Žiadne |    Negatívne |

|  |
| --- |
| **10.  Poznámky** |
| |  | | --- | | Negatívny vplyv na podnikateľské prostredie nie je v súčasnosti možné presne kvantifikovať. Z uvedeného dôvodu sa predpokladá vypracovanie analýzy odhadu vplyvov navrhovaného zákona na podnikateľské prostredie každým rezortom samostatne. Takúto analýzu predložilo Ministerstvo zdravotníctva Slovenskej republiky.  Zvýšenie limitu osobných výdavkov a limitu počtu zamestnancov bude pokryté v rámci navýšenia počtu systematizovaných pracovných miest z rozpočtovej kapitoly Ministerstva vnútra Slovenskej republiky. | |
| **11.  Kontakt na spracovateľa** |
| Mgr. Dušan Harmat, vedúci oddelenia hlásenia pobytu a elektronizácie, odbor registrov, matrík a hlásenia pobytu, sekcia verejnej správy, Ministerstvo vnútra Slovenskej republiky, dusan.harmat@minv.sk, tel.: +421-4859 2763 |
| **12.  Zdroje** |
| **-** štúdia uskutočniteľnosti projektu  - analýza súčasného stavu  - komparácia identifikácie fyzickej osoby s inými členskými štátmi EÚ  - konzultácie |
| **13.  Stanovisko Komisie pre posudzovanie vybraných vplyvov z PPK** |
|  |
| Stála pracovná komisia na posudzovanie vybraných vplyvov vyjadruje **nesúhlasné stanovisko** s materiálom predloženým na predbežné pripomienkové konanie s odporúčaním na jeho dopracovanie podľa pripomienok v bode II.  **K vplyvom na rozpočet verejnej správy**  Komisia uplatňuje k materiálu nasledovné pripomienky a odporúčania: Z materiálu vyplýva negatívny, čiastočne rozpočtovo zabezpečený vplyv na rozpočet verejnej správy v celkovej sume 4 160 398,56 eur v roku 2020, v sume 427 198,28 eur v roku 2021 a v sume 427 198,08 eur v roku 2022. Rozpočtovo nekrytý vplyv predstavujú osobné výdavky súvisiace s požadovaným zvýšením limitu počtu zamestnancov Ministerstva vnútra SR o 3 osoby. S navrhovaným zvýšením limitu osobných výdavkov a limitu počtu zamestnancov Komisia zásadne nesúhlasí. Všetky predmetné vplyvy na rozpočet verejnej správy Komisia žiada zabezpečiť v rámci schváleného limitu výdavkov ako aj schváleného limitu počtu zamestnancov dotknutých kapitol na príslušný rozpočtový rok, bez dodatočných požiadaviek na štátny rozpočet.  V analýze vplyvov sú kvantifikované vplyvy na všetky kapitoly štátneho rozpočtu, pričom okrem Ministerstva vnútra SR sú na tieto kapitoly vyčíslené vplyvy iba na rok 2020 a na ďalšie roky sa uvádza nulový vplyv na ich rozpočty, pričom v materiáli sa navrhuje 10-ročné prechodné obdobie (do roku 2030) na premietnutie novej sústavy identifikátorov do ďalších zákonov a na prispôsobenie jednotlivých informačných systémov. Zároveň iba pre kapitoly Ministerstva vnútra SR, Ministerstva financií SR, Ministerstva práce, sociálnych vecí a rodiny SR a Ministerstva zdravotníctva SR je kvantifikovaný vplyv vyšší ako 120 000 eur. Z analýzy vplyvov nie je zrejmý spôsob, akým Ministerstvo vnútra SR kvantifikovalo vplyv na rozpočty ostatných kapitol štátneho rozpočtu. Uvedené je potrebné vysvetliť v časti 2.2.4. analýzy vplyvov na rozpočet.  V § 14 a § 15 sa stanovujú pokuty za priestupky a iné správne delikty, ktorých výnosy budú príjmom štátneho rozpočtu. V doložke ani analýze vplyvov však tieto možné pozitívne vplyvy nie sú uvedené, čo Komisia žiada doplniť.  Komisia upozorňuje, že suma výdavkov uvedená v tabuľke č. 5 analýzy vplyvov na rozpočet na rok 2020 zodpovedá výdavkom len na 9 mesiacov, pričom účinnosť zákona sa navrhuje už od 1. januára 2020. Uvedené je potrebné vysvetliť, resp. prepracovať. V nadväznosti na uvedené je potrebné upraviť aj príslušné údaje v tabuľke č. 1.  V tabuľke č. 1 analýzy vplyvov na rozpočet Komisia upozorňuje na nesúlad súm uvedených v riadku „výdavky verejnej správy celkom“ a súčtom súm uvedených za jednotlivé kapitoly. V tejto súvislosti Komisia podotýka, že sumy výdavkov za jednotlivé kapitoly musia zahŕňať aj výdavky, ktoré nie sú zabezpečené v rozpočte. Zároveň v riadku „vplyv na ŠR“ ako aj v riadku „rozpočtové prostriedky“ je potrebné uviesť celkový vplyv na rozpočet, nie iba sumu výdavkov, ktoré sú zabezpečené v rozpočte.  **K vplyvom na podnikateľské prostredie**  Materiál nerešpektuje odporučenie Komisie legislatívnej rady vlády SR na posudzovanie vybraných vplyvov a v doložke vybraných vplyvov nie je vyznačený vplyv na podnikateľské prostredie ani nebola vykonaná analýza vplyvov na podnikateľské prostredie. V priloženej dokumentácii nie je uvedená informácia či uvedená analýza bola vykonaná a jednoznačne sa nepredpokladá vplyv na podnikateľské prostredie. Z tohto dôvodu Komisia navrhuje, aby v bode 10 Doložky vybraných vplyvov bolo uvedené, že nepredpokladá sa negatívny vplyv na podnikateľské prostredie a prečo. |